
Valimisjaoskondade moodustamine
Määrus kehtestatakse Euroopa Parlamendi valimise seaduse § 13 lõike 2, kohaliku omavalitsuse volikogu valimise seaduse § 22 lõike 2, rahvahääletuse seaduse § 17 lg 2 ja Riigikogu valimise seaduse § 19 lõike 2 alusel.
§ 1. Valimisjaoskondade arv ja piirid
Narva linnas moodustatakse 8 valimisjaoskonda, mille piirid esitatakse määruse lisas.
§ 2. Valimisjaoskondade numeratsioon ja hääletamisruumide asukohad
Valimisjaoskondade numeratsioon ja hääletamisruumide asukohad on järgmised:
1) valimisjaoskond nr 1 - 26. Juuli tn 9, Narva linn, Ida-Viru maakond; 
2) valimisjaoskond nr 2 - V. Gerassimovi tn 2, Narva linn, Ida-Viru maakond; 
3) valimisjaoskond nr 3 - P. Kerese tn 22, Narva linn, Ida-Viru maakond; 
4) valimisjaoskond nr 4 - Võidu prospekt 2, Narva linn, Ida-Viru maakond; 
5) valimisjaoskond nr 5 - A. Puškini tn 8, Narva linn, Ida-Viru maakond; 
6) valimisjaoskond nr 6 - Pähklimäe tn 3, Narva linn, Ida-Viru maakond; 
7) valimisjaoskond nr 7 - Rakvere tn 22d, Narva linn, Ida-Viru maakond; 
8) valimisjaoskond nr 8 - A. Puškini tn 29, Narva linn, Ida-Viru maakond.

§ 3. Eelhääletamine väljaspool elukohajärgset valimisjaoskonda
Väljaspool elukohajärgset valimisjaoskonda korraldab eelhääletamist valimisjaoskond nr 5.
§ 4. Valimisjaoskond Narva linna täpsusega rahvastikuregistris registreeritud valijatele
Valijad, kelle elukoha andmed on rahvastikuregistrisse kantud Narva linna täpsusega, saavad hääletada valimisjaoskonnas nr 5.

§ 5. Määruse kehtetuks tunnistamine
Narva Linnavalitsuse 9.08.2017.a. määrus nr 16 „Valimisjaoskondade moodustamine" tunnistatakse kehtetuks.
§ 6. Määruse jõustumine
Määrus jõustub vastavalt seadusele.

